स्थाई वीसी की मांग को लेकर कुलसचिव से मिले कर्मचारी, बेनतीजा रही वार्ता
एमडीयूके गैर शिक्षक कर्मचारी संघ शिक्षक संघ की ओर से स्थाई कुलपति की मांग को लेकर चल रहा विरोध बढ़ता जा रहा है। सोमवार को कर्मचारियों के कड़े रवैये को देखते हुए संघ प्रधान रणधीर कटारिया के नेतृत्व में संघ के पदाधिकारी कुलसचिव के बुलावे पर मिलने पहुंचे, लेकिन बात बेनतीजा रही। कर्मचारियों के प्रतिनिधिमंडल ने स्पष्ट तौर पर कहा कि जब तक हमारी मांगें पूरी नहीं होती तब तक हमारा रोष धरना जारी रहेगा। मंगलवार को फिर से गेट मीटिंग की जाएगी।
गैर शिक्षक कर्मचारियों की गेट मीटिंग सोमवार को संघ प्रधान रणधीर कटारिया की अध्यक्षता में की गई। सभा को संबोधित करते हुए संघ के प्रधान ने कहा कि कुलाधिपति जल्द से जल्द कुलपति के नाम पर मोहर लगाएं, क्योंकि 25 दिसंबर को सर्वकर्मचारी की मीटिंग हो चुकी है। जब तक नियमित कुलपति की मांग पूरी नहीं होती, तब तक धरना प्रदर्शन जारी रहेगा। शिष्टमंडल में उपप्रधान निरंजन, महासचिव अनिल मल्होत्रा, सहसचिव प्रेम सजावन, कोषाध्यक्ष कृष्ण चन्द्र मुख्य रूप से शामिल रहे।
एसकेएस ने दिया समर्थन
दोनोंसंघ के संयुक्त धरना प्रदर्शन को सोमवार को सर्वकर्मचारी संघ ने पूर्ण समर्थन दिया। सर्वकर्मचारी संघ के जिलाध्यक्ष रमेश लौरा, महासचिव सुमेर सिवाच, राजपाल सिक्का, सतबीर मुंढाल, छात्र नेता सुमित आदि ने समर्थन किया। पूर्व छात्र नेताओं ने भी कर्मचारियों की मांग का पूर्ण समर्थन धरने स्थल पर आकर किया। समर्थन करने वालों में पूर्व छात्र नेता संपूर्ण, कमल सिंह, बलवान, कुलदीप, सरवर महताब आदि रहे। धरने में भाग लेने वालों में मुख्य रूप से खरैती लाल, मदनलाल बतरा, मोहन, राजेन्द्र यादव, विजय, फूल कुमार बोहत, सतवीर कुंडु आदि मुख्य रूप से शामिल रहे।
रोहतक. एमडीयूमें प्रशासनिक विभाग के सामने मांगों को लेकर धरने पर बैठे शिक्षक और गैर शिक्षक कर्मचारी।
hin_Deva hin_Deva hin_Deva hin_Deva awa_Deva hin_Deva